Utriculus
Utriculus est aerophonum, instrumentum musicum inflatum, aeris reposito et duplicibus vibrantibus lamellis cohibitis, hodie ad totam Europam et ad fines mediterraneos Africae atque Asiae dimanatus. Nomen utriculi apud Romanos ad instrumentum musicum utre pertinebat et simile alicui instrumento in Graecia ἀσκός vocato. Suetonius narrat Neronem imperatorem utriculum sonare valuisse. Martialis mentionem verbi ἀσκαύλες (Latine utricularius) facit. In epistula, missa ad doct.? E. Braun, dominus M. Lopez describendo excavationem archaeologicam theatri antiquae Parmae civitatis, numerat etiam e rebus inventis marmoreum numisma, diametro circiter pedis I et quadrantis I et semunciae I, quod arborem ostendit, de qua utriculus pendet. Cultores putant utriculum Latinum e coniunctione tibiarum Romanarum et utris ortum esse.